K. VALDEMĀRA IELA 2A, RĪGA, LV-1050, LATVIJA. TĀLRUNIS +371 67022300, E-PASTS INFO@BANK.LV, WWW.BANK.LV

Projekts (1. variants)

|  |  |
| --- | --- |
| 2025. gada XX. XX | Noteikumi Nr. \_\_\_\_\_ |

Rīgā

**Grozījumi Latvijas Bankas 2024. gada 9. decembra noteikumos Nr. 364 "Prasības** **noregulējamības novērtējumam un uzlabošanai"**

Izdoti saskaņā ar

Kredītiestāžu un ieguldījumu brokeru sabiedrību

darbības atjaunošanas un noregulējuma likuma

3. panta ceturto daļu, 12. panta otro daļu, 17. panta 2.1 daļu

un 18. panta ceturto daļu

Izdarīt Latvijas Bankas 2024. gada 9. decembra noteikumos Nr. 364 "Prasības noregulējamības novērtējumam un uzlabošanai" (Latvijas Vēstnesis, 2024, Nr. 241) šādus grozījumus:

1. Izteikt noteikumu nosaukumu šādā redakcijā:

"**Noteikumi par noregulējuma plānu izstrādei un aktualizēšanai pieprasāmo informāciju un par prasībām noregulējamības novērtējumam un uzlabošanai**".

1. Izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar Kredītiestāžu un ieguldījumu brokeru sabiedrību darbības atjaunošanas un noregulējuma likuma 3. panta ceturto daļu, 12. panta otro daļu, 17. panta 2.1 daļu un 18. panta ceturto daļu".

1. Izteikt 1. punktu šādā redakcijā:

"1. Noteikumi nosaka:

1.1. minimālo informāciju, kuru Latvijas Banka var pieprasīt kredītiestādei vai ieguldījumu brokeru sabiedrībai, uz kuru attiecas Kredītiestāžu un ieguldījumu brokeru sabiedrību darbības atjaunošanas un noregulējuma likums, (turpmāk kopā – iestāde) noregulējuma plāna izstrādei un aktualizēšanai;

1.2. prasības iestādes un grupas noregulējamības novērtējumam;

1.3. prasības noregulējamības uzlabošanai saistībā ar iestādes un grupas noregulējamības novērtējumu."

1. Izteikt II nodaļas nosaukumu šādā redakcijā:

"**II.** **Informācija noregulējuma plānu izstrādei un aktualizēšanai un prasības noregulējamības novērtējumam**".

1. Izteikt 5.14. apakšpunktu šādā redakcijā:

"5.14. šo noteikumu 5.13. apakšpunktā minēto sistēmu īpašnieku sarakstu, informāciju par pakalpojuma līmeņa līgumiem (*service level agreement*) un visām programmatūrām un sistēmām vai licencēm, kas ar šīm sistēmām saistītas, tai skaitā par to sasaisti ar grupas sabiedrībām, kritiski svarīgajām funkcijām un galvenajām darbības jomām, kā arī Eiropas Parlamenta un Padomes 2022. gada 14. decembra regulas (ES) 2022/2554 par finanšu nozares digitālās darbības noturību un ar ko groza regulas (EK) Nr. 1060/2009, (ES) Nr. 648/2012, (ES) Nr. 600/2014, (ES) Nr. 909/2014 un (ES) 2016/1011 (turpmāk – Regula 2022/2554) 3. panta 23. punktā minēto kritiski svarīgu trešo personu, kas sniedz IKT pakalpojumus, sarakstu;".

1. Papildināt noteikumus ar 5.14.1 apakšpunktu šādā redakcijā:

"5.14.1 saskaņā ar Regulu 2022/2554 veiktās iestādes digitālās darbības noturības testēšanas rezultātus;".

1. Papildināt II nodaļu ar 5.1 punktu šādā redakcijā:

"5.1 Latvijas Banka, veicot iestādes un grupas noregulējamības novērtējumu, ievēro Komisijas 2016. gada 23. marta deleģētās regulas (ES) 2016/1075, ar ko papildina Eiropas Parlamenta un Padomes direktīvu 2014/59/ES attiecībā uz regulatīvajiem tehniskajiem standartiem, ar kuriem precizē atveseļošanas plānu, noregulējuma plānu un grupas noregulējuma plānu saturu, minimālos kritērijus, kas kompetentajai iestādei ir jānovērtē attiecībā uz atveseļošanas plāniem un grupas atveseļošanas plāniem, nosacījumus grupas finansiālajam atbalstam, prasības neatkarīgiem vērtētājiem, norakstīšanas un konvertācijas pilnvaru līgumisku atzīšanu, paziņošanas prasību un apturēšanas paziņojuma procedūras un saturu un noregulējuma kolēģiju operatīvās funkcijas, II nodaļas II iedaļā noteiktās prasības."

8. Papildināt informatīvo atsauci uz Eiropas Savienības tiesību aktiem ar 6. punktu šādā redakcijā:

"6) Eiropas Parlamenta un Padomes 2022. gada 14. decembra direktīvas (ES) 2022/2556, ar ko groza direktīvas 2009/65/EK, 2009/138/EK, 2011/61/ES, 2013/36/ES, 2014/59/ES, 2014/65/ES, (ES) 2015/2366 un (ES) 2016/2341 attiecībā uz finanšu nozares digitālās darbības noturību."

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |